id en en en en id en en fr ms ca id en en en id en en fr ms ca id id en id id id id id id id id id id id id id ms en en de en en nl en en en id id en id en id en ms fr en id id en en en id en en en ms en fi en ms en en en id id en en en id en en en id id ms en de en lt id id ms id id ms en en en lv id en id en id en en en id en hu en ms en en en en fa en en en en en en es en en ms en fr en en en en en id en en
Merawat Sebuah ‘Tidak Faham’ – Saifulislam.Com
Friday , September 30 2022
Pengalaman saya sebagai murid, apabila saya tidak faham sesuatu, saya akan perhatikan keliling saya, adakah saya seorang yang tidak faham, atau kebanyakannya tidak faham belaka. Jika saya dapati ada yang mampu memahami apa yang sedang diajar, saya akan cari jalan supaya saya boleh faham ia. Adakalanya sesuatu yang saya hendak faham itu, memerlukan saya faham banyak benda lain terlebih dahulu.
Misalnya, saya pernah belajar tentang sekularisme di dalam silibus usrah dan buku-buku karangan tokoh gerakan Islam. Tetapi apabila buku The Prince karya Niccolò Machiavelli yang ‘disembelih’ di dalam usrah itu saya baca, saya sukar memahaminya. Apabila membaca buku Islam and Secularism oleh Syed Muhammad al Naquib al-Attas, saya tidak memahaminya.
Saya tidak mengecam al-Attas mahu pun Machiavelli kerana menulis sesuatu yang saya tidak faham, jauh sekali meremehnya sebagai karya ‘syok sendiri’.
Saya menyambung pelajaran, masuk ke bidang sains sosial, belajar sejarah Eropah. Ambil tahu, asalnya bagaimanakah latar belakang sejarahnya hingga muncul buku Niccolò Machiavelli, kemudian menelusinya melalui buku yang pro dan kontra sebelum sampai kepada berusaha memahami kembali karya al-Attas. Kini saya tidaklah faham sepenuh-penuhnya, tetapi saya sudah tahu bagaimana hendak mengungkaikan apa yang saya tidak faham.
Saya peruntukkan masa beberapa tahun untuk menyelesaikan apa yang saya tidak faham, tidak tergesa-gesa tetapi tidaklah pula bersantai-santai.
Biar pun contoh yang saya kongsikan di atas berbeza-beza madah bagi setiap kita, jalannya tetap sama. Apabila kita tidak faham sesuatu, jangan kita ambil jalan mudah dengan meminta kita difahamkan di kerusi sandar.
Sebaliknya kita tanyalah diri kita mengapa kita tidak faham? Apa yang kita belum tahu hingga kita sukar hendak faham. Maka soalan yang bernas ialah, “bagaimana untuk saya memahami topik ini?” dan bukannya secara spontan segera berkata “maaf saya tidak faham. Tolong jelaskan!”
“Dunia hari ini berhadapan dengan masalah dalaman manusia lebih dari masalah luarannya” kata seorang warga Twitter.
“Maaf, saya tidak faham. Tolong explain” balas seorang lagi warga Twitter, kurang 5 saat daripada Tweet di atas dipos.
Soalan kita banyak menampakkan adakah kita sedang cari makan, atau sedang makan bersuap.
Dalam banyak keadaan, kita sering menjadi mangsa sebuah KEMALASAN.
FIKIR itu adalah ‘jurang sepi’ antara soalan dengan respon. Jika dengar soalan terus respon, tandanya tiada proses berfikir yang dijalankan.
Malas berfikir adalah dosa.
Bencana tabiat inpulsif dalam dunia semasa.
HASRIZAL @ 43000 BSP
Previous Abi Memandu Mesin Teroka Masa Sempena Cuti Sekolah
Next Pengkhianatan Ilmu di Pentas Ceramah
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
01/04/2013 at 4:37 PM
Terima Kasih Ustaz atas penulisan ini, apa yang ustaz tuliskan memang kena benar dengan saya. Saya telah bertukar bidang kerja dan saya pun mengajar segala perihal kerja saya yang dahulu kepada rakan kerja yang mengambil alih kerja saya. Namun sehingga ke hari ini, dah nak masuk bulan ke enam, beliau masih mencari saya untuk menyelesaikan masalah kerjanya. Saya yang ingin memberi tumpuan kepada kerja baru saya agak terganggu dengan kehadirannya. Seolah apa saja didalam fikiran saya perlu dicurahkan sehabis mungkin kepadanya. Terfikir saya sejenak, tidak bolehkah beliau sendiri fikir sendiri cara untuk selesaikan kerjanya, kepada asyik saya yang dirujuknya, sebaiknya rujuklah pada bos nya. Geram saya…semuanya nak dimakan bersuap…jenuhlah macam ni.
01/04/2013 at 8:38 PM
seronok baca tulisan ustaz cuba belajar pelbagai jurusan ilmu… terima kasih kerana memotivasikan saya. 🙂
02/04/2013 at 1:26 AM
Zuraida Noordin Hanya Allah sahaja yang boleh mengurniakan kefahaman. Kita dinasihatkan supaya bersabar menanti kefahaman kerana ianya rahsia Allah. Faham itu ‘rasa’, dan ia tetap menjadi rahsia Allah kerana manusia tidak akan dapat memahaminya melalui logik akal. Kebergantungan kefahaman hanyalah kepada Allah, bukan ilmu, bukan ‘aqal. Wallahu’alam.
02/04/2013 at 1:41 AM
Faham adalah rezeki dan sama seperti rezeki yang lain, Allah memberi tetapi manusia diwajibkan mencarinya. Allah memberi faham sebagai kurniaan, bukan keajaiban yang membelakangkan asbab.
Aqal adalah bekalan yang Allah berikan untuk manusia gunakan mencari faham. Sebab itu ulul albaab diulang 16 kali dalam al-Quran dan setiap kali disebut, Allah nyatakan cara dan manfaat ulul albaab itu
04/04/2013 at 3:53 PM
saya kembali memberi komen setelah hampir 6 tahun menjadi silent reader. artikel ini sangat bagus, merungkaikan sikap kebanyakan pelajar saya yang mahukan jalan singkat. pengaruh exam oriented. akibatnya di kolej survive kerana suapan ilmu, kemudian di universiti semuanya sudah hilang arah mahu mandiri. mungkin kemalasan pelajar dan guru juga.
04/04/2013 at 3:59 PM
dulu semasa belajar di matrikulasi, ada 1 bab saya ‘bengong’, puas saya belajar memahamkan, puas bertanya semua pensyarah, akhirnya masih tidak faham. saya pun abaikan, mungkin tuhan tak mahu bagi kefahaman bab tersebut kepada saya. saya juga sudah malas dan tumpukan pada bab yang lain.
Ditakdirkan, saya kembali ke matrikulasi sebagai pensyarah, dan mengajar topik tersebut dalam kuliah. Agar tidak merosakkan ratusan pelajar dalam kuliah dengan ketidakfahaman saya, saya pun belajar. Dengan sekali hadap, saya menelaah dan dapat menerangkan dengan mudah di dalam kuliah.
Saya dapat rasakan ‘hikmah’ ketidakfahaman saya dahulu dengan menyatakan di manakah titik tolak kekeliruan pelajar saya dalam topik tersebut. Saya juga tahu di mana kekaburan mereka kerana saya rasa mereka ialah saya dahulu.
12/04/2013 at 7:04 PM
Dahulu saya pembaca setia blog ustaz, tetapi sekarang tidak mengikuti sangat.
Pada awalnya saya beranggapan bahawa cara penulisan ustaz semakin tinggi gaya bahasa yang kadang-kala menyebabkan saya sukar utuk menangkap poin yang ingin disampaikan.
Disebabkan itu saya lebih cenderung kemudiannya untuk membaca blos islami lain.
Tetapi apabila saya membaca artikel ustaz ini, apakah sebenarnya saya dihinggapi rasa malas untuk cuba memahami atau kita ada cara lebih efisyen untuk menangkap hati pembaca?
Walau bagaimanapun, saya tetap menghargai sumbangan ustaz dalam dakwah islam!
Selamat maju jaya, ustaz.
12/04/2013 at 8:55 PM
Terima kasih kerana masih sudi singgah. Takpe, mana yang boleh handle, cuba. Mana yang susah, usaha. Kalau mengelirukan, tinggalkan. Yang penting, sentiasa ke arah yang lebih baik 🙂
03/04/2014 at 7:16 PM
saya sukakan rasa berhenti sebentar untuk memahami sesuautu. merasa diri masih manusia lemah yg perlukan izin Tuhan untuk terus mencari dan untuk mendapat kefahaman.
04/04/2014 at 8:44 AM
Adakah ini kerana ledakan informasi, semua perkara harus dipermudahkan dan sebagai user/customer(penerima maklumat) mereka ingin menghadamkan maklumat itu pun dengan segera?
04/04/2014 at 10:34 PM
Alasan yang baik untuk akak yang jarang bagi respon kepada ustaz walaupun sentiasa baca blog dan dengar rakaman kuliah ustaz
Leave a Reply to sawada Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved